**Zápisnica zo zasadnutia Obecného zastupiteľstva**

**zo dňa 28. 9. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

 5. Výročná správa Mikroregiónu nad Holeškou za rok 2015

 6. Dohovor primátorov a starostov o klíme a energetike

 7. Klaster regionálneho rozvoja Západné Slovensko

 8. Rôzne

 9. Diskusia

 10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 5 poslanci, neprítomní Lucia Strerčanská a Branislav Kukuč. Zasadnutie bolo uznášaniaschopné.
	2. V. Šipková, starostka obce, prečítala návrh programu zasadnutia. Hlavná kontrolórka obce p. Mária Horinová požiadala o doplnenie programu zasadnutia o záznam z kontroly hotovosti obecnej a školskej pokladne a návrh plánu kontrolnej činnosti hlavného kontrolóra obce Veselé na II. polrok 2016. Návrh programu na deň 28. 9. 2016 bol schválený.
	3. V. Šipková predložila návrh na určenie overovateľov zápisnice poslancov Zuzanu Drietomskú a Lukáša Bučku. Zapisovateľku zápisnice Bc. Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Výročnú správu Mikroregiónu nad Holeškou za rok 2015 a Správu manažéra o činnosti za I. polrok 2016 predložila poslancom starostka obce. Tvorí súčasť zápisnice.

6. Dohovor primátorov a starostov obcí predstavuje hnutie pôsobiace na nižších úrovniach organizačnej štruktúry, ktorému sa podarilo mobilizovať množstvo miestnych a regionálnych orgánov aby vypracovali akčné plány a nasmerovali investície do opatrení umožňujúcich zmiernenie klimatických zmien. V roku 2014 bola spustená iniciatíva, ktorá podnecuje mestá a obce aby  podnikali kroky umožňujúce očakávať nevyhnuté dôsledky klimatických zmien a prispôsobiť sa im. Koncom roka 2015 prišlo k spojeniu týchto iniciatív do Dohovoru primátorov a starostov o klíme a energetike, ktorý zahŕňa cieľ EU do roku 2030 a integrovaný postup zameraný na prispôsobenie sa klimatickým zmenám a ich zmierňovaniu. Do dvoch rokov od rozhodnutia miestneho zastupiteľstva zaväzujú predložiť akčný plán udržateľného energetického a klimatického rozvoja uvádzajúci návrh kľúčových opatrení, ktoré plánujú prijať.

7. Klaster regionálneho rozvoja – Západné Slovensko vyvíja aktivity v oblasti cestovného ruchu, ktoré súvisia s rozvojom využitia potenciálu kraja vo vzťahu k návštevníkom, ale aj obyvateľom regiónu. Prioritné témy, na ktoré sa projekty zameriavajú sú cyklodoprava a cykloturistika, využitie vodného potenciálu, kúpeľný turizmus, sakrálny turizmus a tematika kultúry, gastronómia a ubytovanie, zážitková turistika. Cieľom klastra je integrovať existujúce subjekty podieľajúce sa na vytváraní podmienok pre príjemné a zdravé trávenie voľného času.

 8. Rôzne

Starostka obce informovala prítomných o potrebe opravy výtlkov na miestnej komunikácii.

Starostka obce informovala prítomných o vyriešení problému s odberom vody v budove zdravotného strediska, kde boli zakúpené vodomery. Starostka obce dala vypracovať fi. NOVA – Miloš Adamec Veselé 307 posudok stavu strechy na budove zdravotného strediska. Strešná konštrukcia – krov je v dobrom stave, vikiere sú poškodené, komíny zvetrané, oplechovanie a odkvapové žľaby a zvody sú sčasti skorodované, krytina má po živnosti. Predbežný rozpočet výmeny krytiny za krytinu Tondah pálená je 27462,72 € s DPH a výmena krytiny za krytinu Lindab plechová je 19782,72 € s DPH.

Starostka obce oboznámila prítomných s predloženou petíciou od obyvateľov obce a to ulice spájajúcej hlavnú cestu s miestnou komunikáciou v centre obce a to od 37 občanov obce Veselé „Za osadenie dopravnej značky D9a – Slepá cesta a osadenie zábrany na konci ulice, aby sa tak zabránilo prejazdom ťažkých nákladných automobilov a prejazdom osobných automobilov, ktoré ohrozujú našu bezpečnosť a ničia obecnú komunikáciu“.

Starostka obce informovala poslancov o pripravovanej pasportizácii obce Veselé. Ide o projekt, ktorý určí dopravné značenia ulíc, kde sa bude riešiť aj dotknutá ulica.

Pasportizácia bude schválená Dopravným inšpektorátom Trnava.

9. Hlavná kontrolórka obce Veselé p. Mária Horinová predložila záznam z kontroly hotovosti obecnej a školskej pokladne a návrh plánu kontrolnej činnosti hlavného kontrolóra obce Veselé na II. polrok 2016. Tvorí súčasť zápisnice.

**Uznesenia Obecného zastupiteľstva vo Veselom zo dňa**

 **28. 9. 2016**

 **Uznesenie Obecného zastupiteľstva vo Veselom č. 33/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 28. 9. 2016 .

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 34/2016**

Obecné zastupiteľstvo vo Veselom

určuje

overovateľov zápisnice poslancov Zuzanu Drietomskú a Lukáša Bučku, zapisovateľku zápisnice Bc. Máriu Krátkú.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 35/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 30. 6. 2016.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 36/2016**

Obecné zastupiteľstvo vo Veselom

Berie na vedomie

 Výročnú správu Mikroregiónu nad Holeškou za rok 2015 a Správu manažéra o činnosti za I. polrok 2016.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 37/2016**

Obecné zastupiteľstvo vo Veselom

poveruje

starostku obce Veselé Vieru Šipkovú na podpis „Dohovoru primátorov a starostov o klíme a energetike“ pri plnej znalosti z neho vyplývajúcich záväzkov a verejne ho uznáva ako kľúčový prvok svojej politiky.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 38/2016**

Obecné zastupiteľstvo vo Veselom

schvaľuje

vstup obce Veselé do záujmového združenia právnických osôb Klaster regionálneho rozvoja – Západné Slovensko, so sídlom Starohájska 10, 917 01 Trnava, IČO: 37840371, od 1. 1. 2017.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 39/2016**

Obecné zastupiteľstvo vo Veselom

Berie na vedomie

Petíciu 37 občanov obce Veselé „Za osadenie dopravnej značky D9a – Slepá cesta a osadenie zábrany na konci ulice, aby sa tak zabránilo prejazdom ťažkých nákladných automobilov a prejazdom osobných automobilov, ktoré ohrozujú našu bezpečnosť a ničia obecnú komunikáciu“.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 40/2016**

Obecné zastupiteľstvo vo Veselom

Berie na vedomie

a) Inventarizačný zápis o vykonaní inventarizácie ku dňu: 6. 6. 2016 pokladne obce Veselé a Základnej školy Veselé.

b) návrh plánu kontrolnej činnosti hlavného kontrolóra obce Veselé na II. polrok 2016.

Prítomných 5 poslancov

Schválili 5 poslanci

Vo Veselom 28. 9. 2016

Viera Šipková

Starostka obce

Zápisnicu napísala Bc. Mária Krátká .........................................

Overovatelia zápisnice:

Zuzana Drietomská ........................................

Lukáš Bučka ........................................